gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6669, del 13-12-2011 (2011/12986)

Informació pública de l'aprovació de la tarifa d'aportació, quota de conservació i de manteniment integral de comptadors i quota d'enganxada per altes en el servei corresponents a 2012.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12104


Organisme emissor
:   Empresa Mixta Valenciana d'Aguas, SA (Emivasa)

Tipus de document
:   Anunci

Informació pública de l'aprovació de la tarifa d'aportació, quota de conservació i de manteniment integral de comptadors i quota d'enganxada per altes en el servei corresponents a 2012.  
 [2011/12528]  
Quotes d'enganxada per altes en el servei per a 2012:  
  
  
El Ple de l'Ajuntament de València, en sessió celebrada el dia 25 de novembre de 2011, va adoptar entre altres els següents acords que es transcriuen:  
  
Aprovació de la tarifa d'aportació, la quota de conservació i de manteniment integral de comptadors i la quota d'enganxada per altes en el servei corresponents a l'exercici 2012.  
  
Tarifa aportació per extensió de xarxa 2012.  
  
  
  
  
Quotes manteniment integral i conservació comptadors 2012.  
  
  
  
  
  
  
  
\* \* \* \* \*  
  
Cuotas de enganche por altas en el servicio para 2012:  
  
Cosa que es fa pública perquè en prengueu coneixement.  
  
València, 5 de desembre de 2011.- El gerent: Francisco Zorrilla.
Diari Oficial de la Generalitat Valenciana


Sumari del DOGV 6451, del 02-02-2011 (2011/1057)

Notificació de la resolució de l'expedient sancionador número D-606/2010.
-------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1057


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de la resolució de l'expedient sancionador número D-606/2010. [2011/1057]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-606/2010.  
Entitat o persona interessada: Ionel Marius Boar.  
Última adreça coneguda: carrer del País Valencià, número 17, 1r C, 03814, l'Alfàs del Pi, Alacant.  
Assumpte: resolució de l'expedient sancionador dictat pel director territorial el 9 de desembre de 2010.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer de Churruca, número 29, 03326 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 14 de gener de 2011.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6516, del 09-05-2011 (2011/4808)

Notificació de la sentència dictada en el judici verbal número 708/2009.
------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4808


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 708/2009. [2011/4808]  
Judici verbal 000708/2009  
Demandant: Comunitat de Propietaris La Calma.  
Procuradora: María Ferrandis Montoliu.  
Demandats: John David Bell i Clive Carlton Bond.  
Secretària de reforç del Jutjat de Primera Instància número 3 d'Orihuela Mar Rosell Comerma:  
En virtut del que disposa la Resolució de data 4 de febrer de 2011, dictada en el procediment a què es fa referència, m'adrece al Diari Oficial de la Comunitat Valenciana, a fi que publique la dispositiva de la sentència de data 12 de novembre de 2010, dictada en el procediment a què es fa referència, a instàncies de la Comunitat de Propietaris La Calma contra John David Bell i Clive Carlton Bond, amb NIE M5996069A i NIE L2241767K, i domicili al carrer Santa Nunilon, número 1, edifici La Calma, bloc 19, 3r A, Orihuela costa (Alacant), que literalment, és com segueix:  
«Dispositiva  
Estime de forma íntegra la demanda formulada per la procuradora senyora Ferrandis Montoliu, en nom i representació de la Comunitat de Propietaris La Calma, contra a John Davi Bell y Clive Carlton Bond, als quals condemne a pagar a l'actora la quantitat de mil cinc-cents dos euros i quaranta-sis cèntims (1.502,46 euros), més els interessos legals, així com a pagar les costes processals causades.  
  
Notifiqueu aquesta resolució a les parts, i feu-los saber que s'hi pot interposar un recurs d'apel·lació que cal preparar davant d'aquest mateix Jutjat, dins del termini de cinc dies, i de què, si pertoca, coneixerà l'Audiència Provincial d'Alacant, si bé per a tramitar el recurs, de conformitat amb el que disposa l'article 449.4 de la Llei d'Enjudiciament Civil, no s'admetrà al condemnat el recurs d'apel·lació, extraordinari per infracció penal o cassació, si quan els prepara, no acredita que ha pagat o consignat la quantitat líquida a què fa referència la sentència condemnatòria.  
Una vegada declarat el demandat en situació processal de rebel·lia, per haver sigut citat de forma deguda a la vista, notifiqueu-li aquesta sentència mitjançant la fixació d'un edicte al tauler d'anuncis de l'oficina judicial.  
Aquesta és la meua sentència, de què cal unir una testimoniança a les actuacions que l'han motivada, que pronuncie, mane i firme.  
La sentència anterior ha sigut llegida i publicada en el dia de hui per la magistrada jutgessa que la firma; jo la secretària judicial, en done fe».  
  
Orihuela, 4 de febrer de 2011.- La secretària judicial: Mar Rosell Comerma.
Diari Oficial de la Generalitat Valenciana


Sumari del DOGV 6467, del 24-02-2011 (2011/1686)

Notificació de la sentència dictada en el judici ordinari número 1039/2009.
---------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1686


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici ordinari número 1039/2009. [2011/1686]  
Judici ordinari 001039/2009  
De: Bansalease, SA, EFC.  
Procurador: Lorenzo Christian Ruiz Martínez.  
Contra: Grupo Tecourbana, SL i Elena Levante, SL.   
En aquest procediment de judici ordinari 1039/2009, seguit a instàncies de Bansalease, SA, EFC, contra Grupo Tecourbana, SL i Elena Levante, SL, s'ha dictat la sentència que, literalment, és com segueix:   
«Dispositiva   
Estime la demanda interposada pel procurador C. Ruiz Martínez en nom i representació de Bansalease, SA, EFC, contra Grupo Tecourbana, SL i Elena Levante, SL, declare resolt el contracte d'arrendament financer número 633047F celebrat per les parts en data 9 de març de 2006, condemne la mercantil arrendàtaria a tornar a l'actor el bé objecte d'aquest, i ambdues mercantils amb caràcter solidari al pagament de 7.896,6 euros en concepte de quotes vençudes a data 4 de juliol de 2008, més els interessos de mora pactats vençuts en aquella data per import de 189,92 euros, més els que meriten fins a fer-ne el pagament complet del principal, així como a pagar 8.086,52 euros en concepte d'indemnització per danys i perjudicis.  
S'imposen les costes a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació, que s'haurà de preparar davant aquest Jutjat dins el termini de cinc dies acreditant la constitució de dipòsit per import de 50 euros mitjançant ingrés en el compte de consignacions d'aquest Jutjat.  
Aquesta és la meua sentència, de la qual es portarà una testimoniança a actuacions i l'original s'incorporarà al llibre de sentències, jutjant definitivament en primera instància, que pronuncie, mane i firme».  
I atés que els demandats Grupo Tecourbana, SL i Elena Levante, SL es troben en parador desconegut, expedisc aquest edicte a fi que valga de notificació de forma deguda.  
Elx, 13 de gener de 2011.- El secretari judicial: José Carlos Sánchez Alonso.
Diari Oficial de la Generalitat Valenciana


Sumari del DOGV 6657, del 23-11-2011 (2011/11303)

Subhasta d'un bé immoble a Aldaia.
----------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11945


Organisme emissor
:   Notaria de Manuel González-Lliberós Casanova

Tipus de document
:   Subhasta

Subhasta d'un bé immoble a Aldaia. [2011/11822]  
Manuel González-Lliberós Casanova, notari del Col·legi de València, amb residència a Aldaia, faig saber:  
Que a la meua notaria, situada a Aldaia (València), carrer de Miquel Grau, 1-B, cantonada a la plaça d'Europa, es tramita venda extrajudicial, conforme a l'article 129 de la Llei Hipotecària, de la següent finca hipotecada:  
- Urbana. Habitatge del segon pis alt, porta onze, tipus D, amb departaments propis per a habitar. Ocupa una superfície útil de cent dènou metres vint-i-dos decímetres quadrats, i construïda de cent quaranta-tres metres quinze decímetres quadrats.  
Té com a annex inseparable la plaça de garatge marcada amb el número quatre, que té una superfície útil de vint-i-tres metres setanta-cinc decímetres quadrats.  
Registre. En el de la Propietat d'Aldaia al tom 2.392, llibre 267 d'Aldaia, foli 128, finca 12.978.  
Forma part de l'edifici situat a Aldaia, avinguda del Dos de Maig, número trenta-huit.  
Atés que la subhasta de la finca és procedent es fan saber les condicions:  
Tindrà lloc a la notaria. La primera subhasta el 29 de desembre de 2011, a les 10.00 hores, on el tipus base serà de cent dèsset mil set-cents cinquanta euros (117.750,00 euros); si no hi ha postor o si resultara fallida, la segona subhasta, el 31 de gener de 2012, a les 10.00 hores, el tipus de la qual serà el 75% de la primera; en els mateixos casos, la tercera subhasta l'1 de març de 2012, a les 10.00 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor.  
La documentació i certificat del registre a què es refereixen els articles 236.a i 236.b del Reglament Hipotecari poden consultar-se a la notaria de dilluns a divendres de 09.00 a 13.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta, i en la tercera un 20% del tipus de la segona, per mitjà de xec bancari a nom del notari.  
Podran fer-se postures per escrit en plec tancat, al qual s'adjuntarà el justificant del dipòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se a cedint a un tercer.  
  
  
Aldaia, 14 de novembre de 2011.- El notari: Manuel González-Lliberós Casanova.
Diari Oficial de la Generalitat Valenciana


Sumari del DOGV 6560, del 07-07-2011 (2011/7638)

Adjudicació número CNMY10/EC78A/66. Contractació per mitjà de procediment obert i tramitació ordinària i anticipada d'obres d'adequació/ampliació espai infantil CEIP Francisco Martínez Culla, de Chiva (V).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6560

Data del DOGV
:   07-07-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7638


Data del document
:   21-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació número CNMY10/EC78A/66. Contractació per mitjà de procediment obert i tramitació ordinària i anticipada d'obres d'adequació/ampliació espai infantil CEIP Francisco Martínez Culla, de Chiva (V). [2011/7638]  
1. Entitat adjudicadora  
a) Organisme: Conselleria d'Educació.  
b) Dependència que tramita l'expedient: Direcció General de Règim Econòmic, Servici de Contractació.  
c) Número d'expedient: CNMY10/EC78A/66.  
2. Objecte del contracte  
a) Tipus de contracte: contracte obres.  
b) Descripció de l'objecte: Chiva (V). Adequació/ampliació espai infantil CEIP Francisco Martínez Culla.  
c) Lots: 1.  
d) Publicació: DOCV núm. 6415 de 13.12.2010.  
3. Tramitació, procediment i forma d'adjudicació  
a) Tramitació: ordinària i anticipada.  
b) Procediment: diversos criteris.  
c) Forma: obert.  
4. Pressupost de licitació.   
448.252,23 euros (IVA exclòs).   
5. Adjudicació   
a) Data: 20 de Juny de 2011.  
b) Contractista: Gres Hogar, SL.   
c) Nacionalitat: espanyola.  
d) Import d'adjudicació: 367.566,83 (IVA exclòs).   
  
València, 21 de juny de 2011.- La directora general de Règim Econòmic, p.d. (O C 22.06.2010, DOCV 6301): Mª José Vargas Molina.
Diari Oficial de la Generalitat Valenciana


Sumari del DOGV 6509, del 28-04-2011 (2011/4698)

Notificació de requeriment de pagament i d'advertència de llançament. Expedients número V-DAGC-120/11, V-DAGC-121/11 i V-DAGC-123/11.
-------------------------------------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4698


Organisme emissor
:   Institut Valencià d'Habitatge, SA

Tipus de document
:   Anunci

Notificació de requeriment de pagament i d'advertència de llançament. Expedients número V-DAGC-120/11, V-DAGC-121/11 i V-DAGC-123/11. [2011/4698]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen el requeriment de pagament i l'advertència de llançament dels expedients administratius assenyalats més avall.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
  
Expedient: V-DAGC-120/11.  
Codi de l'immoble: 4400969102.  
Adreça: Racó de l'Horta, número 8, porta 1.  
Població: Sagunt.  
Adjudicatari: Hassan El Hamdi.  
Règim de cessió: arrendament.  
Data requeriment: 06.04.2011.  
  
Expedient: V-DAGC-121/11.  
Codi de l'immoble: 0025896463.  
Adreça: Racó de l'Horta número 8, porta 2.  
Població: Sagunt .  
Adjudicatari: M.ª Dolores Fernández Santiago.  
Règim de cessió: arrendament.  
Data requeriment: 06.04.2011.   
  
Expedient: V-DAGC-123/11.  
Codi de l'immoble: 1716974246  
Adreça: Racó de l'Horta, número 8, porta 9.  
Població: Sagunt.  
Adjudicatari: M.ª Estrella Adobes Sánchez.  
Règim de cessió: arrendament.  
Data requeriment: 06.04.2011.  
  
València, 18 d'abril de 2011.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6663, del 01-12-2011 (2011/11288)

Notificació de la sentència dictada en el judici ordinari número 1940/2008.
---------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11963


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici ordinari número 1940/2008. [2011/11328]  
Procediment ordinari 001940/2008-V   
De: Adelaida Vargas Navarro.  
Procuradora: Vanessa Alarcón Alapont.  
Contra: Copacasa, SL.   
En aquest procediment judici ordinari número 1940/2008 seguit a instàncies d'Adelaida Vargas Navarro representada per la procuradora Vanessa Alarcón Alapont, contra la mercantil Copacasa, SL, amb CIF D31939438 s'ha dictat la sentència, que, literalment, és com segueix:  
  
«Sentència número 000048/2011  
Jutge que la dicta: Juan Francisco Mejías Gómez.  
Lloc: València.  
Data: 15 de març de 2011.   
Part demandant: Adelaida Vargas Navarro.  
Advocat/ada: -  
Procuradora: Vanessa Alarcón Alapont.  
Part demandada: Copacasa, SL.  
Advocat/ada:  
Procurador/a: -   
Objecte del judici: reclamació d'una quantitat.   
Dispositiva   
Estime la demanda, formulada per Adelaida Vargas Navarro, representada per la procuradora Vanessa Alarcón Alapont, i condemne Copacasa, SL, a pagar a l'actora la quantitat de noranta mil euros, més els interessos legals, amb condemna expressa a costes.   
  
Mode d'impugnació: mitjançant recurs d'apel·lació davant l'Audiència Provincial de València (art. 455 LECn i disposició addicional 15a LO 1/2009).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn), per a la preparació haurà d'acreditar-se haver consignat 50 euros en el compte del Jutjat, número 4486, i s'indicarà sempre el concepte que es tracta de "Recurs", seguit del codi "02 civil-apel·lació". S'han de realitzar tants ingressos diferenciats com resolucions s'hagen de recórrer.   
Aquesta és la sentència, que pronuncie, mane i firme».   
Diligència. Seguidament es publica la sentència de la qual done fe.   
I atés que la demandada, la mercantil Copacasa, SL, es troba en parador desconegut, expedisc aquest edicte a fi que li valga de notificació de forma deguda.  
  
València, 11 d'octubre de 2011.- La secretària judicial: Carmen González Casado.
Diari Oficial de la Generalitat Valenciana


Sumari del DOGV 6626, del 08-10-2011 (2011/10328)

DECRET 146/2011, de 7 d'octubre, del Consell, pel qual concedix la Distinció de la Generalitat a l'Orde de Terciaris Caputxins.
-------------------------------------------------------------------------------------------------------------------------------

### Dades del document

Número de DOGV
:   6626

Data del DOGV
:   08-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10124


Data del document
:   07-10-2011

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 146/2011, de 7 d'octubre, del Consell, pel qual concedix la Distinció de la Generalitat a l'Orde de Terciaris Caputxins. [2011/10124]  
El Consell, per mitjà del Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la labor d'aquelles persones físiques i jurídiques que, en el desenrotllament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
En Reconeixement als dits valors, el Consell ha acordat concedir la Distinció de la Generalitat a l'Orde de Terciaris Caputxins.  
  
La Congregació dels Terciaris Caputxins va ser fundada el 12 d'abril de 1889 pel pare Luis Amigó i Ferrer en la localitat de Massamagrell, per a l'atenció de xiquets i jóvens en situacions de risc, i per a donar suport i assessorament a les seues famílies.  
El treball de la Orde partix de la confiança absoluta en la dignitat de les persones, en la capacitat d'adaptació i aprenentatge del ser humà, -i més encara del jove-, que li permet sobreviure i replantejar la seua existència inclús en les condicions més adverses.  
En la nostra Comunitat, la Congregació de Terciaris Caputxins atén el centre de reeducació Colònia Sant Vicent Ferrer, els centres d'acollida Villar del Arzobispo i Cabanyal, les Escoles Professionals i el Projecte Amigó contra la Drogoaddicció.  
Les Germanes Terciàries Caputxines en la Comunitat Valenciana disposen de diverses cases dedicades a tasques apostòliques, pastoral educativa, atenció a menors en situació de risc pastoral de la salut i tercera edat.  
Per tot això, com a expressió de l'agraïment col·lectiu a la seua generosa disposició per a atendre els que més ho necessiten,   
  
DECRETE  
  
Concedir la Distinció de la Generalitat a l'Orde de Terciaris Caputxins.  
  
Alacant, 7 d'octubre de 2011  
El president de la Generalitat,  
ALBERTO FABRA PART